
            ALUSSA

          

        

      

    

    
      JUMALAN TÄYDELLINEN LUOMUS

      Raamattu kertoo meille, että Jumala loi maan ja kaikki sen mukana, mukaanlukien auringon, kuun, meren ja maan eläimet....Kun tämä oli tehty,

      
        
        ”...Jumala näki, että se oli hyvä”(1. Moos.1:25).

        

      

      Jumala myös

      
        
        ”loi ihmisen omaksi kuvaksensa, Jumalan kuvaksi hän hänet loi; mieheksi ja naiseksi hän loi heidät” (1. Moos.1:27).

        

      

      Kun kaikki oli luotu, sekä ihminen että eläimet, maa ja meret...

      
        
        ”Jumala katsoi kaikkea, mitä hän tehnyt oli, ja katso, se oli sangen hyvää” (1. Moos.1:31).

        

      

      Jos Jumala sanoi jostakin, että se oli erittäin hyvä, sen on täytynyt olla täydellinen joka suhteessa. Ihminen oli näin ollen täydellinen, kun hänet luotiin. Hänessä ei ollut mitään epätäydellistä. Häntä katsoessaan Jumalan sydän on tullut iloiseksi ja Jumala on voinut sanoa jotain tämän tapaista: ”Tämä on minun täydellinen ja ihana luomus.”

      IHMINEN JUMALAN KUVANA JA KALTAISENA

      Ihmisen luominen Jumalan kuvaksi ja kaltaiseksi oli jotain erityistä ihmiselle. Muu Jumalan luomakunta ei jakanut tätä ominaisuutta. Jumalalla oli erityinen suunnitelma sille, että Hän loi ihmisen juuri tällä tavalla. Suunnitelma oli ensiksikin se, että ihminen voisi olla suhteessa Häneen; ihminen kykenisi ymmärtämään Häntä, puhumaan Hänen kanssaan, nauttimaan Hänen kanssaan, ja ylistämään Häntä ikuisesti. Toiseksi, ihmisen tulisi ottaa vastuu muusta luomakunnasta, hallita ja ohjata sitä.

      Jumalan ja ihmisen välillä olevan erityisen suhteen tarkoitus oli miellyttää Jumalaa ja ihmistä. Jumala halusi sitä ja ihminen tarvitsi sitä. Vaikka Jumala halusi sitä, Hän olisi pystynyt olemaan ilman sitä. Ihminen sen sijaan tarvitsi sitä pystyäkseen toimimaan oikein.

      YHTEYS JUMALAN JA IHMISEN VÄLILLÄ

      Jumala todellakin tuli alas ihmisen luokse puhuakseen tämän kanssa (1. Moos.3:8). Luultavasti näiden keskustelujen aikana ihminen (Aadam ja Eeva) kertoi Jumalalle, että hän rakasti Häntä ja että hän oli hyvin kiitollinen Jumalalle siitä, että Hän oli luonut hänet ja antanut hänelle niin ihanan elämän ja puutarhan. Ihminen luultavasti kertoi Hänelle, että hän tulisi rakastamaan ja tottelemaan Jumalaa koko ajan ja tekemään kaikki mitä Jumala pyytäisi häntä tekemään. Nämä erityiset kohtaamiset Jumalan ja ihmisen välillä ovat täytyneet olla ihania.

        Kaikki oli täydellistä. Jokaisen on täytynyt tuntea olevansa kuin kotonaan toisen läsnäollessa, ja kun he puhuivat, heidän välillään ei ollut esteitä.

      

      KYSYMYKSIÄ

      
        	Minkälaisena Jumala näki ihmisen luomakunnan alussa?

        	Minkälaisena Jumala näki kaiken muun luomakunnan alussa?

        	Mikä on ensimmäinen syy, miksi Jumala loi ihmisen (Jumalan kuvaksi ja kaltaiseksi)?

        	Minkälainen suhde Jumalalla ja ihmisellä oli alussa?

            SYNTI JA SEN SEURAUKSET

          

        

      

    

    
      AADAMIN SYNTI

      Jotta suhde Jumalan ja ihmisen välillä voisi jatkua esteettä, Jumala vaati ihmiseltä kuuliaisuutta. Tämä kuuliaisuus näkyi siinä, että ihmisen tuli noudattaa Jumalan käskyjä.

      Yksi ensimmäisistä käskyistä, jotka Jumala antoi ihmiselle kuului näin:

      
        
        ”Syö vapaasti kaikista muista paratiisin puista, mutta hyvän- ja pahantiedon puusta älä syö, sillä sinä päivänä, jona sinä siitä syöt, pitää sinun kuolemalla kuoleman” (1.Moos. 2:16-17).

        

      

      Tämä oli yksinkertainen käsky, jota ihmisen oli mahdollista noudattaa. Ihmisellä ei ollut tarvetta olla noudattamatta käskyä, koska Jumala oli antanut hänelle luvan syödä kaikista muista paratiisin puista.

      Ihminen ei kuitenkaan noudattanut käskyä. Raamattu kertoo:

      
        
        ”Ja vaimo näki, että siitä puusta oli hyvä syödä ja että se oli ihana katsella ja suloinen puu antamaan ymmärrystä; ja hän otti sen hedelmästä ja söi ja antoi myös miehellensä, joka oli hänen kanssansa, ja hänkin söi” (1. Moos. 3:6).

        

      

      Tämä oli ihmisen oman tahdon teko. Ihminen ei tehnyt sitä tietämättömänä. Ihminen tiesi mitä hän oli tekemässä. Ihminen tarkoituksella päätti, että hän tietää paremmin kuin Jumala ja että hän halusi olla riippumaton Jumalasta. Tämän teon myötä ihminen teki syntiä, sillä synti valitsee oman eikä Jumalan tahdon. Ihminen valitsee tehdä sitä, minkä hän tietää vääräksi, eikä tee sitä, minkä hän tietää oikeaksi.

      AADAMIN SYNNIN SEURAUKSET

      Ensimmäinen seuraus Aadamin synnistä oli se, että hän ei enää tuntenut oloaan hyväksi Jumalan seurassa. Kun Jumala tuli alas viettääkseen aikaa Aadamin seurassa, Aadamia ei löytynyt mistään:

      
        
        ”Mutta Herra Jumala huusi miestä ja sanoi hänelle: "Missä olet?" Hän vastasi: "Minä kuulin sinun askeleesi paratiisissa ja pelkäsin, sillä minä olen alasti, ja sentähden minä lymysin.” ” (1. Moos.3:9-10).

        

      

      Ihminen oli peloissaan ja hän piiloutui Jumalalta. Hän ei enää pystynyt nauttimaan Jumalan seurasta ja pelko täytti hänen sydämensä.

      Toinen seuraus ihmisen synnistä oli se, että hänet karkoitettiin puutarhasta (Jumalan läsnäolosta).

      
        
        ”Ja hän karkoitti ihmisen ja asetti Eedenin paratiisin itäpuolelle kerubit ynnä välkkyvän, leimuavan miekan vartioitsemaan elämän puun tietä” (1.Moos. 3:24).

        

      

      Koska ihminen itse oli nyt aiheuttanut sen, että hän ei enää voinut jäädä Jumalan yhteyteen, Aadam lähetettiin pois Jumalan läsnäolosta ja kerubit ja välkkyvä, leimuava miekka asetettiin tielle vartioitsemaan sitä niin että ihmisen ei enää koskaan ollut mahdollista tulla Jumalan luokse omilla ehdoillaan.

      Kolmas synnin seuraus oli se, että ihminen kuoli. Jumala oli sanonut, että ihminen tulisi kuolemaan sinä päivänä, jona hän ei tottelisi Jumalaa. Tämä tapahtui sinä päivänä, kun Aadam oli teki syntiä. Hän ei kuollut fyysisesti mutta hän kuoli hengellisesti. Hän jatkoi elämäänsä biologisesti mutta hän oli pois Jumalan yhteydestä mikä tarkoitti kuolemaa. Hän ei enää pystynyt keskustelemaan Jumalan kanssa kuten ennen eikä hän pystynyt enää nauttimaan Jumalan läsnäolosta kuten ennen. Hän ei enää pystynyt ymmärtämään Jumalan täyttä suunnitelmaa elämälleen eikä hän pystynyt enää täyttämään tuota suunnitelmaa. Hän oli vain olemassa: fyysisesti hän eli mutta hengellisesti hän oli kuollut, koska hän oli menettänyt Jumalan läsnäolon.

      KAIKKI OVAT SYNTIÄ TEHNEET

      Raamattu sanoo:

      
        
        ”Kun Aadam oli sadan kolmenkymmenen vuoden vanha, syntyi hänelle poika, joka oli hänen kaltaisensa, hänen kuvansa..” (1.Moos. 5:3).

        

      

      Aadamin lapset olivat hänen kaltaisiaan, hänen kuvansa mukaisia. He eivät olleet puhtaita ja täydellisiä Jumalan kuvia, kuten Aadam oli ollut. Ennemminkin he olivat kuin vääristynyt kuva Jumalasta, kiero, pilattu  ja tuhoutunut. Jumalan kuva jäi mutta se oli Jumalan kuva surullisessa tilassa, ei sellainen kuin Jumalan kuva alunperin oli ollut.

      Kaikki ihmiset ovat Aadamin jälkeläisiä ja ovat syntyneet vääristynyt ja tuhoutunut Jumalan kuva ja samankaltaisuus itsessään. Vääristynyt kuva tarkoittaa sitä, että ihminen luonnostaan kääntyy synnin puoleen. Aivan kuten kasvi kääntyy valon puoleen, ihminen kääntyy synnin puoleen.

      Kyse ei ole etupäässä siitä, että ihminen on syntinen: valehtelija, huorintekijä, varas, epäjumalan palvoja, murhaaja jne. Kyse on siitä, että ihmisen luonto, hänen koko syvä olemuksensa on syntinen. Aivan kuin hänen sisimmässään olisi syntitehdas. Vaikka tehdas ei olisi toiminnassakaan, jos sillä ei olisi edes materiaaliakaan, tehdas on joka tapauksessa olemassa, hyvin läsnäolevana meissä jokaisessa ihmisessä. Ihminen on luonnostaan syntinen ja hänen synnillinen toimintansa on todiste hänen luonteestaan.

      Sydämen synnillisyydessä ei ole poikkeuksia. Raamattu sanoo:

      
        
        ”Mutta kun Herra näki, että ihmisten pahuus oli suuri maan päällä ja että kaikki heidän sydämensä aivoitukset ja ajatukset olivat kaiken aikaa AINOASTAAN pahat...”(1.Moos.6:5).

        

      

      
        
        ”Turmiollinen ja iljettävä on heidän menonsa; ei ole KETÄÄN, joka tekee, mikä hyvää on. Herra katsoo taivaasta ihmislapsiin nähdäksensä, onko ketään ymmärtäväistä, ketään, joka etsii Jumalaa. Mutta KAIKKI ovat poikenneet pois, KAIKKI tyynni kelvottomiksi käyneet; ei ole KETÄÄN, joka tekee sitä, mikä hyvää on, ei yhden YHTÄKÄÄN” (Ps. 14:1-3).

        

      

      
        
        ”KAIKKI me olimme kuin saastaiset, ja niinkuin tahrattu vaate oli KAIKKI meidän vanhurskautemme. Ja KAIKKI me olemme lakastuneet kuin lehdet, ja pahat tekomme heittelevät meitä niinkuin tuuli. Ei ole KETÄÄN, joka avukseen huutaa sinun nimeäsi...” (Jes. 64:6-7).

        

      

      
        
        ”Petollinen on sydän ylitse KAIKEN ja pahanilkinen; kuka taitaa sen tuntea?” (Jer. 17:9).

        

      

      Joku voi kysyä: ”Edellä olevat Raamatun kohdat ovat Vanhasta Testamentista. Eikö Uusi Testamentti anna paremman kuvan ihmisestä?” Uusi Testamentti sanoo:

      
        
        "Ei ole KETÄÄN vanhurskasta, ei AINOATAKAAN, ei ole KETÄÄN ymmärtäväistä, ei KETÄÄN, joka etsii Jumalaa; KAIKKI ovat poikenneet pois, KAIKKI tyynni kelvottomiksi käyneet; ei ole KETÄÄN, joka tekee sitä, mikä hyvä on, ei yhden YHTÄKÄÄN. Heidän kurkkunsa on avoin hauta, kielellänsä he pettävät...” (Room. 3:10-13).

        

      

      ”Sillä kaikki ovat syntiä tehneet ja ovat Jumalan kirkkautta vailla” (Room. 3:23).

      Raamattu osoittaa selvästi, että kaikki ovat syntiä tehneet. Sanat KAIKKI, KETÄÄN, AINOASTAAN, YHTÄKÄÄN, KAIKEN, AINOATAKAAN kertovat kenestä on kysymys: jokaisesta! Ei ole poikkeuksia: filosofian tohtori ja oppilas ovat kumpikin syntisiä, yliopiston opettaja ja viidakon asukas ovat kumpikin syntisiä, rikkain mies ja köyhin kerjäläinen ovat kumpikin syntisiä, pastori ja prostituoitu ovat kumpikin syntisiä, musta ihminen ja valkoinen ihminen ovat kumpikin syntisiä. Kaikkein sivistynein ihminen Lontoossa tai New Yorkissa ja kaikkein alkukantaisin ihminen Amazonin metsässä tai Etelä-Amerikassa ovat kumpikin syntisiä. Koulutus tai sivistys ei muuta ihmisen sydäntä. Mitä tulee synnilliseen luontoomme, koulutus enimmäkseen tarjoaa vain keinon piilottaa synnin ja teeskennellä että sitä ei ole. Koulutettu ihminen on sivistynyt syntinen. Kun alkukantainen ihminen vihaa sinua, hän välittömästi joko kertoo sen sinulle tai hänen kasvojensa ilmeet kertovat sen. Koulutettu ihminen hymyilee vaikka viha kiehuisi hänen sisälläään. Kaksi sydäntä ovat pohjimmiltaan samanlaiset.

      SYNTI KÄYTÄNNÖSSÄ

      Jos meidän jokaisen syntitehdas sisällämme olisi pysyvästi pois käytöstä eikä sen vuoksi tuottaisi syntiä, tilanne olisi täysin erilainen. Silloin voisimme tuntea houkutusta pettää itsemme vakuuttamalla että tehdasta ei ole olemassa. Totuus on kuitenkin se, että tehdas on kokopäivätoiminnassa vaikkakin tuotanto voi vaihdella henkilöstä toiseen.

      Mitkä ovat syntitehtaamme tuotteet? Tuotteita on monia ja ne voidaan jakaa kahteen ryhmään. Ensiksikin sisällämme voi olla asioita, joita useimmat muut ihmiset eivät näe. Niiden kaikkien juuri on riippumattomuus Jumalasta; Jumala nähdään usein esteenä. Voimme kutsua Jumalaa tekemään meille palvelusta, jos esimerkiksi olemme sairaita tai tarvitsemme jotakin. Voimme myös pyytää Häntä tilapäisesti tai säännöllisesti menemään kanssamme kirkkoon tai seurakuntaan missä voimme tavata ystäviämme ja näyttäytyä hengellisenä ihmisenä. Kuitenkin, kun asia koskee esimerkiksi sitä miten käyttäydymme vastakkaisen sukupuolen kanssa tai kuinka ansaitsemme tai käytämme rahaa tai kuinka toimimme jossakin vastaavassa tilanteessa, Jumalan täytyisi mielestämme pysyä sivulla eikä sekaantua asioihimme. Sitten on synnit, jotka liittyvät ajatuksiimme. Esimerkiksi jos vaikka vain katsomme toista sukupuolta himoiten:

